ปรากฏแล้ว! รายชื่อผถห.ใหญ่ EARTH เปิดบัญชีมาร์จิ้นถูกฟอร์ซเซลอ่วม
ปรากฏแล้ว! รายชื่อผถห.ใหญ่ EARTH เปิดบัญชีมาร์จิ้นถูกฟอร์ซเซลอ่วมกว่า 9% คงเหลือถือ 31.03%
17 พ.ค. 2560

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่าเมื่อวันที่ 15 พ.ค.ที่ผ่านมา นายขจรพงศ์ คำดี ,นายพิรุฬห์ พิหเคนทร์ ,นายพิพรรธ พิหเคนทร์ ,นายพิบูล พิหเคนทร์ ,นายพิสุทธิ์ พิหเคนทร์ ได้จำหน่ายหลักทรัพย์ บริษัท เอ็นเนอร์ยี่ เอิร์ธ จำกัด (มหาชน) หรือ EARTH จำนวน 9.59% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการจำหน่ายคิดเป็น 31.03% ของสิทธิออกเสียงทั้งหมดของกิจการ
อนึ่งก่อนหน้านี้ นายขจรพงศ์ คำดี ประธานกรรมการบริหาร EARTH เปิดเผยผ่านรายการ “ข่าวหุ้นเจาะตลาด ออนเรดิโอ” ทาง FM 98.5 MHz สถานีข่าวจริง สปริงเรดิโอ ช่วงเวลา 9.30-11.00 น. ถึงกรณีที่ราคาหุ้นปรับตัวลงอย่างหนักจนติดฟลอร์ในช่วงวันที่ 11-12 พ.ค.60 ที่ผ่านมา ว่า ราคาหุ้นที่ปรับตัวลงแรงนั้นเนื่องจากถูกฟอร์ซเซล (บังคับขายหุ้น) ซึ่งเป็นไปตามกลไกของตลาด
โดยมีสาเหตุมาจากบทวิเคราะห์จากบริษัทหลักทรัพย์ต่างประเทศ ที่ระบุว่า ในช่วงนี้ธุรกิจถ่านหินเข้าสู่ช่วงขาลง และราคาถ่านหินมีแนวโน้มลดลง จึงทำให้นักลงทุนต่างชาติเทขายหุ้นออกมา และส่งผลให้นักลงทุนรายย่อยเกิดความวิตกกังวลเช่นกัน จึงเป็นสาเหตุที่ทำให้ราคาหุ้นปรับตัวลงอย่างหนัก
นอกจากนี้ ยังส่งผลให้นักลงทุนที่ซื้อขายแบบมาร์จิ้นได้รับผลกระทบในการถูกฟอร์ซเซลครั้งนี้ และส่งผลกระทบไปถึงผู้ถือหุ้นรายใหญ่บางส่วน ที่ใช้บัญชีมาร์จิ้นในการซื้อขายหุ้นบริษัท ได้รับผลกระทบจนถูกฟอร์ซเซลตามไปด้วย
อนึ่ง ผู้ถือหุ้นรายใหญ่เปิดบัญชีมาร์จิ้น เพื่อซื้อหุ้นของบริษัทไว้บางส่วน ในช่วงที่ราคาหุ้นปรับตัวลงแรงและมีนักลงทุนเทขายออกมาเป็นจำนวนมาก โดยเป็นการซื้อเก็บเป็นระยะๆ และไม่ได้ทำการซื้อขายกันเองแต่อย่างใด
 
ตารางแสดงผลการขายหุ้นของกลุ่มผู้ถือหุ้นใหญ่ EARTH ที่ถูกฟอร์ซเซล เมื่อวันที่ 11-12 พ.ค.ที่ผ่านมา

 
สำหรับโครงสร้างผู้ถือหุ้นใหญ่อันดับ 1-5 มีดังนี้
